2001ರಿಂದಲೂ ಐರೋಪ್ಯ ಒಕ್ಕೂಟವು (EU) ನಾಗರಿಕ ಸಂರಕ್ಷಣೆಗೆ ಸಂಬಂಧಿಸಿದಂತಿರುವ ಸಮುದಾಯ ಕಾರ್ಯವಿಧಾನವನ್ನು ಅಳವಡಿಸಿಕೊಂಡಿದ್ದು, ಇದು ಜಾಗತಿಕ ಸನ್ನಿವೇಶದಲ್ಲಿ ಒಂದು ಗಮನಾರ್ಹ ಪಾತ್ರವನ್ನು ನಿರ್ವಹಿಸಲು ಶುರುಮಾಡಿತು. ತುರ್ತು ಪ್ರತಿಕ್ರಿಯಾ ಕ್ರಮಗಳ ಅಗತ್ಯವನ್ನು ಹೊಂದಿರಬಹುದಾದ ಪ್ರಮುಖ ತುರ್ತುಸ್ಥಿತಿಗಳ ಸಂದರ್ಭದಲ್ಲಿ, ನಾಗರಿಕ ಸಂರಕ್ಷಣೆಯ ನೆರವಿನ ಮಧ್ಯಸ್ಥಿಕೆಗಳಲ್ಲಿ ಸಹ-ಕಾರ್ಯಾಚರಣೆಯನ್ನು ಅನುವುಗೊಳಿಸುವುದು ಸದರಿ ಕಾರ್ಯವಿಧಾನದ ಮುಖ್ಯ ಪಾತ್ರವಾಗಿದೆ. ಇಂಥ ಪ್ರಮುಖ ತುರ್ತುಸ್ಥಿತಿಗಳ ಒಂದು ಸನ್ನಿಹಿತ ಬೆದರಿಕೆಯನ್ನು ಹೊಂದಿರಬಹುದಾದ ಸನ್ನಿವೇಶಗಳಿಗೂ ಇದು ಅನ್ವಯಿಸುತ್ತದೆ.

ಮೇಲ್ವಿಚಾರಣೆ ಮತ್ತು ಮಾಹಿತಿ ಕೇಂದ್ರವು ಈ ಕಾರ್ಯವಿಧಾನದ ಹೃದಯಭಾಗವಾಗಿರುತ್ತದೆ. ಇದು ಐರೋಪ್ಯ ಆಯೋಗದ ಜನೋಪಕಾರಿ ನೆರವು ಮತ್ತು ನಾಗರಿಕ ಸಂರಕ್ಷಣೆಗೆ ಸಂಬಂಧಿಸಿದ ಮಹಾ-ನಿರ್ದೇಶನಾಲಯದ ಭಾಗವಾಗಿದ್ದು, ದಿನದ 24 ಗಂಟೆಗಳಲ್ಲಿ ಇದನ್ನು ಸಂಪರ್ಕಿಸಬಹುದಾಗಿದೆ. ತೊಡಗಿಸಿಕೊಳ್ಳುವ ಎಲ್ಲಾ ರಾಜ್ಯಗಳ ನಡುವೆ ಲಭ್ಯವಿರುವ ನಾಗರಿಕ ಸಂರಕ್ಷಣಾ ವಿಧಾನದ ಏಕಗವಾಕ್ಷಿ ನೆಲೆಯೊಂದಕ್ಕೆ, ವೇದಿಕೆಯೊಂದಕ್ಕೆ ದೇಶಗಳು ಸಂಪರ್ಕಹೊಂದಲು ಇದು ಅನುವುಮಾಡಿಕೊಡುತ್ತದೆ. ಒಂದು ಪ್ರಮುಖ ವಿಪತ್ತಿನಿಂದ ತೊಂದರೆಗೊಳಗಾಗಿರುವ, ಒಕ್ಕೂಟದ ಒಳಗೆ ಅಥವಾ ಹೊರಗಿರುವ ಯಾವುದೇ ದೇಶವು, MIC ಮೂಲಕ ನೆರವಿಗಾಗಿ ಮನವಿಯೊಂದನ್ನು ಸಲ್ಲಿಸಬಹುದಾಗಿದೆ. ಭಾಗವಹಿಸುವ ರಾಜ್ಯಗಳು, ತೊಂದರೆಗೊಳಗಾದ ದೇಶ ಮತ್ತು ರವಾನಿಸಲ್ಪಟ್ಟ ಕ್ಷೇತ್ರ ಪರಿಣಿತರ ನಡುವಿನ ಒಂದು ಸಂವಹನಾ ಕೇಂದ್ರವಾಗಿ ಇದು ಕೇಂದ್ರಕಾರ್ಯಾಲಯದಲ್ಲಿ ಕಾರ್ಯನಿರ್ವಹಿಸುತ್ತದೆ. ಚಾಲ್ತಿಯಲ್ಲಿರುವ ತುರ್ತುಸ್ಥಿತಿಯೊಂದರ ವಾಸ್ತವಿಕ ಸ್ಥಿತಿಗತಿಯ ಕುರಿತಾದ ಉಪಯುಕ್ತ ಮತ್ತು ಪರಿಷ್ಕರಿಸಿದ ಮಾಹಿತಿಯನ್ನೂ ಇದು ಒದಗಿಸುತ್ತದೆ.

ವಿಶ್ವಸಂಸ್ಥೆ
ಐರೋಪ್ಯ ಒಕ್ಕೂಟ
ಪಡೆದುಕೊಳ್ಳುವಿಕೆ
ಸನ್ನದ್ಧತೆ